**ПӘНДІ ОҚЫТУҒА БАЙЛАНЫСТЫ ӘДІСТЕМЕЛІК НҰСҚАУ**

 8D02304 – «Әдебиеттану» білім бағдарламасы бойынша «Ұлттық әдебиеттің концептілері» пәнін оқытуға байланысты әдістемелік нұсқауда пән мазмұнын құрайтын бағдарламада көрсетілген тақырыптарды теориялық та, практикалық жақтан да тығыз ұштастыра толық игерту көзделеді. Студенттің «Педагогикалық білім беру контекстіндегі әдебиеттану мен фольклортану» пәні деп аталатын кешенді теориялық пәнді толық игерту мақсатында Мемлекеттік стандарт пен кредиттік оқыту технологиясы талаптарына сай пәнді дәріс, практикалық сабақтар түрінде оқыту басшылыққа алынған.

 Дәріс сабақтары негізінен студенттің ғылыми-теориялық біліктілігін көтеруді мақсат етеді. Практикалық сабақтарда студент дәрісте алған теориялық білімдерін бекітіп, негізгі теориялық сауалдарға жауап береді. Ал ДӨЖ тапсырмалары докторанттың өз бетімен ойлану, іздену қабілеттілігін арттырады, дәріс, семинар сабақтарында алған теориялық білімін жинақтауға, саралауға, нақтылауға, өзіндік қорытындылар шығаруға машықтандырады.

 Көрсетілген кешенді жұмыстар нәтижесінде студент аталған сабақтарда балалар әдебиетінің өзіндік даму деңгейін саралап, оларға тән ұғым-категорияларды анықтауға, әдеби ұғымдардың табиғатын теориялық тұрғыдан меңгеруді үйренеді.

 **І. Дәріс сабақтарын өткізуге әдістемелік нұсқау:**

Дәріс – жоғары оқу орнында оқытудың, білім берудің негізгі буыны, оқу материалын бірізді баяндаудың жолы. Оның мақсаты студентке теориялық білім негізін беру, білімін толықтыруға нұсқау беру. Педагогика ғылымында дәрістің 3 түрлі қызметі айқындалады: танымдық, дамытушылық және ұйымдастырушылық.

Дәрістің түрлері: дәстүрлі, дәстүрден тыс.

Дәстүрлі түрлері: кіріспе, академиялық, бекіту, шолу, қорыту дәрістері. Дәстүрден тыс түрлері: проблемалық, визуалды дәріс, дәріс-екеу, дәріс-пресс-конференция, дискуссия дәрісі, әңгіме дәріс.

Оқытушы тақырып сипатына қарай дәріс түрін таңдап өтуіне болады. Айталық, «Ұлттық әдебиеттің концептілері» пәнінде дәріс көбінесе кіріспе, шолу, бекіту, қорыту түрінде өтеді.

Дәріс үш бөліктен: кіріспе, негізгі және қорытынды бөліктерден тұрады. Дәрістің кіріспе бөлімінде студенттерді балалар әдебиетінің негізгі зерттеу нысаны, қарастыратын мәселелері айтылады. Білім алушылардың «Әдебиет тарихы», «Халық ауыз әдебиеті» сабақтарында алған білімдерін еске түсіре отырып, аталған пәннің өзіндік ерекшеліктері екендігі айқындалады. Ал негізгі бөлікте аталған пәннің басты ерекшеліктері, қарастыратын нысандары, нақты авторлардың шығармашылығы дәйектеледі. Қорытынды бөлікте балалар әдебиеті пәнінің өзіндік теориялық негіздері анықталып, әдеби даму, әдеби байланыстар мен әдеби үрдіс құбылыстары аясындағы өзіндік пән екендігі тұжырымдалады.

 «Ұлттық әдебиеттің концептілері» пәнінен өтілетін семинар-практикалық сабақтарды жүргізу теориялық қағидаларды практикалық жақтан меңгере білу мақсатын көздейді. Сондықтан пән бойынша жүргізілетін семинар-практикалық сабақтар пресс-конференция, талдау, конкурс, пікірталас сабағы түрінде өтеді. Сабақтарды жүргізу тренинг формасында ұйымдастырылады. Инновациялық әдіс-тәсілдерге негізделген әр түрлі стратегияларды жүзеге асыру үшін студенттің қолында жазбаша түрде орындалған конспект болуы шарт. Сондықтан семинар сабақтарына берілетін тапсырмаларды конспект түрінде орындау студенттен міндетті түрде талап етіледі. Ол үшін студент пән бойынша арнайы қалың дәптер арнайды. Білім алушыларға семинар-практикалық сабақтарды қалай орындаудың шарттары түсіндіріледі. Жұмыс бағдарламасында көрсетілген тақырыптар бойынша, әр аптаның тапсырмасын өз уақытында орындап келу талап етіледі.

 Семинар-практикалық сабақтарды конспект түрінде орындау үш бөліктен тұрады. Бірінші бөлік тақырыпқа сай таза ғылыми-теориялық тұжырымдарға негізделеді. Екінші бөлік ғылыми-теориялық тұжырымдардың қорытындысы ретінде білім алушылардың өз түсінігін жазуға арналады. Үшінші бөлік студенттің жинаған білімін анықтап, өзін-өзі тексеруге арналған сұрақтардан тұрады. Білім алушылар осы талаптарды толық орындап келген жағдайда семинар сабақтарын әр түрлі формада өткізуге мол мүмкіншілік туындайды.

Нәтижесінде білім алушылар ғылыми-теориялық қағидаларды еркін айтуға, талдауға, проблемалық мәселелерді тануға үйренеді. Әр білім алушы жазба жұмысының сапасына, сабақ барысындағы белсенділігіне қарай бағаланып, әр сабақта тиісті баллдық көрсеткішін алып отырады. Аталған мәселелер білім алушылардың пәнге деген жауапкершілігін арттыруға, уақытын тиімді пайдалануға, ғылыми тілде сөйлей білуге, әдеби құбылыстарды өз бетімен талдап, тануына мүмкіндік береді.

**ІІ. Семинар-практикалық сабақтарды жүргізу барысындағы әдістемелік нұсқаулар мен қорытындылар**

 **Семинар-практикалық сабақтарды орындаудың шарттары:**

* 1. Семинар, практикалық сабақтарға арнайы қалың дәптер арнау.
	2. Семинар, практикалық сабақтың болатын күнін, айын, жылын, аптасын студент дәптеріне жазып отыруы керек.
	3. Семинар, практикалық сабақтың тақырыбын, оның астына тақырып бойынша берілген сұрақтарға жауап жазу.

*Жауап жазу барысында мына мәселелер ескерілуі тиіс.* Бірінші, жауаптың ғылыми-теориялық негізі айқын болуы керек. Екінші, ғылыми-теориялық тұжырымдарға сүйене отырып, білім алушылардың өзіндік пікірі, түсінігі, тұжырымы жазылуы керек. Үшінші қорытынды шығаруы тиіс. Төртінші, тақырып бойынша дайындығының нәтижесін тексеретін сұрақтар дайындау керек.

 **ІІІ . Практикалық сабақтарды орындаудың шарттары:**

 «Ұлттық әдебиеттің концептілері» пәнінен өтілетін практикалық сабақтар және ДӨЖ жұмыстары студенттерді дәріс сабақтарында алған білімін жинақтауға, саралауға, нақтылауға, өзіндік қорытындылар шығаруға машықтандырады. Сондықтан практикалық сабақтар және ДӨЖ жұмыстарын концептуалды кесте, кластер, Т-Кестесі, қос жазба кестесі, Венн диаграммасы түрінде орындау талап етіледі. Олар тренинг формасында ұйымдастырылады. Әр сабақта білім алушылар тиісті баллдық көрсеткішін алады. ДӨЖ сабақтарына пән бойынша арнайы портфолио, яғни папка арналады.

 ***Ескерту:*** Кесте, сызбалар, конспектілер тақырыптың мәнін ашатын деңгейде орындалуы тиіс. Оның мазмұны мен құрылымын әр студент өз мүмкіндігіне қарай құрастырады. Сондықтан құрылымы мен мазмұны әр түрлі нұсқада болады.

**ІҮ. ДӨЖ тапсырмаларын орындаудың шарттары:**

 «Педагогикалық білім беру контекстіндегі әдебиеттану мен фольклортану» пәнінен өтілетін ДӨЖ жұмыстары студенттердің дәріс сабақтарында алған білімін жинақтауға, саралауға, нақтылауға, өзіндік қорытындылар шығаруға машықтандырады. Өз бетімен ойлану, іздену қабілеттілігін арттырады. ДӨЖ тапсырмалары білім алушылардың шығармашылық жолмен іздене білуін мақсат етеді. ДӨЖ тапсырмаларын семинар сабақтарында теориялық мәліметтерді дәлеледейтін тірек материалдар ретінде пайданалуына болады. Кешенеді талдау жасайтын материал ретінде қолданады.

1. Білім алушылар өз бетімен орындайды.

1. Сабақтан тыс уақытта оқытушыға тапсырады.
2. Реферат, конспектілер білім алушылардың белгілі бір проблемаға қатысты өз көзқарасын көрсететін аннотациямен тұжырымдалады.
3. Топтастырылған мысалдар әр түрлі көркем шығармадан алынады.
4. Кесте, сызба, концептуалды кесте және слайдтарда мәселелер нақты көрінуі керек.